|  |  |  |  |
| --- | --- | --- | --- |
| **Вид на**  **изданието на документа:** | х оригинал  х контролирано копие  □ неконтролирано копие | **Срок на преразглеждане:** | х 12 месеца  □ 6 месеца |

|  |  |
| --- | --- |
| Отговорник за разпространението | УПР;  отговорник МО и системен администратор на електронния вариант на СУК |
| Абонати на контролирани копия | Всички абонати с регламентиран достъп до електронния вариант на СУК |
| Абонати на неконтролирани копия | Съгласно 4.2.0\_OD\_2 – Списък на ползвателите на документи от СУК |

|  |  |  |  |  |
| --- | --- | --- | --- | --- |
|  | Име, Фамилия | Длъжност | **Подпис** | Дата |
| **Утвърдил** | Професор д-р Мая Гълъбова, дм | Декан на МФ |  | 01.06.2011 |
| **Разработил** | Доцeнт д-р Анна Толекова, дм | УПР |  | 11.02.2011 |

**Съдържание**

1. Цел
2. Обхват
3. Позоваване
4. Термини, определения и съкращения
5. Отговорности и пълномощия
6. Описание на дейностите
7. Записи
8. Приложения
9. История на документа – изменения и прегледи

**1. ЦЕЛ**

Тази работна инструкция регламентира общи изисквания във всяка катедра/секция на Медицински факултет за създаване на безопасни и здравословни условия на труд по време на практическите занятия със студентите.

**2. ОБХВАТ**

Всички секции и катедри от Медицински факултет

Работната инструкция се прилага във всички катедри/секции, в които протичат практически занятия и се работи с химикали/реактиви, апаратура и пациенти.

**3. ПОЗОВАВАНЕ**

Работната инструкция се позовава на :

3.1. Закон за здравословните и безопасни условия на труд

3.2. Наредба РД-07-2

3.3. *4.2.3\_ WI\_ 1.3 - Указания за документиране на инструкции за безопасна работа*

**4. ТЕРМИНИ, ОПРЕДЕЛЕНИЯ И СЪКРАЩЕНИЯ**

ЛПС – .Лични предпазни средства.

УВЛ – ултравиолетови лъчи

**5. ОТГОВОРНОСТИ И ПЪЛНОМОЩИЯ**

**5.1. Ръководител на съответната катедра/секция**

* Организира и координира провеждането на инструктажите със студентите;
* Отговаря за правилното документиране на инструктажите;

**5.2. Преподаватели, водещи практическите занятия в съответната катедра/секция.**

* Извършва инструктажите;
* Документира инструктажите;
* Следи за спазването на правилата за безопасна работа по време на практическите занятия.

**6**. **ОПИСАНИЕ НА ДЕЙНОСТИТЕ**

**6.1. При работа с електрофизиологична, лабораторна и аудио-визуална апаратура студентите трябва:**

**Превантивни мерки:**

* Да включват и ползват апаратурата в залата само в присъствието и под контрола на асистент.
* Да проверяват, дали всички електрофизиологични апарати (електрокардиограф, електромиограф, полифизиограф) са правилно заземени и едва тогава да пристъпват към поставянето на пациентните кабели и електроди.
* Ползвайки лабораторна центрофуга, най-напред да уравновесят внимателно епруветките в гнездата им, плътно да затворят капака на центрофугата и да не го отварят до приключване на въртенето на ротора, да се отместят на разстояние по време на центрофугирането, да изваждат внимателно центрофужните епруветки след приключване на въртенето.
* В края на практическата работа внимателно да изключат апаратите от електрическата инсталация.

**6.2.При работа с опасни вещества.**

*Реактиви, съдържащи отровни вещества, киселини, основи и др.*

**Превантивни мерки:**

* Лесно запалимите вещества (етер, алкохол, ацетон и др.) трябва да се държат далече от нагревателни уреди.
* При случайно напръскване на очите или кожата със силно действащи киселини или основи следва бързо измиване на поразеното място с обилна струя студена вода в продължение на 5-6 минути, след което се прилагат съответните фармацевтични средства.
* Абсолютно е забранено пипетирането с уста на особено отровни, инфекциозни или канцерогенни вещества, както и на лесно летливи и димящи течности. Същите се отмерват само с пипети, снабдени с балонче, или автоматични бюрети.

## **6.3. При работа с пациенти.**

Биологични агенти – вируси, причинители на хепатит В, хепатит С и СПИН, които се предават чрез контакт със заразена кръв и други телесни течности.  
**Превантивни мерки:**

За предотвратяване на заразяване на работещите с болести, предавани по кръвен пътсе прилагат универсални мерки предотвратяване на контакта с биологичния агент чрез:

* Технически мерки- използване на системи за инжектиране без игли, осигуряване на контейнери с твърди стени за безопасно събиране на употребените игли и инструменти.
* Осигуряване на средства за спазване на личната хигиена на работното място.
* Административни мерки – изготвяне на инструкции за безопасно използване и събиране на инструментариума, за необходимите действия в случай на инцидент.
* Предоставяне и използване на подходящи ЛПС- ръкавици, дрехи, очила, шлемове, които предпазват кожата и лигавиците от контакт кръв, кръвни продукти и телесни течности.
* Обозначаване на опасните територии и материали с знака за биоопасност.
* Осигуряване на имунизация срещу хепатит В на работещите.

Биологичен агент – туберкулозна бактерия, която се предава от болния човек чрез заразени въздушни частици, образувани при кихане, кашлица, разговор

**Превантивни мерки:**

* Административни мерки – писмени инструкции за изолиране, диагностично изследване и лечение на пациенти, при които има съмнение за туберкулозно заболяване,
* Провеждане на обучение на работещите за заболяването туберкулоза.  
  осигуряване на работещите с подходящи ЛПС – дихателни маски
* Осъществяване на превантивен медицински контрол и изследвания за туберкулоза.  
  технически мерки – локална и обща вентилация, използване на филтри, пречистване на въздуха чрез лампи с УВЛ.

## **Лабораторна дейност**

Инфекции и алергии при работа с микроорганизми и клетъчни култури, напр., човешка тъкан. Предаването на заразата става по контактен път чрез случайни кървящи рани и убождане от игла на спринцовка, и чрез въздушно-капков механизъм.

**Превантивни мерки:**

* Административни мерки- контролиран достъп, инструкции за безопасна работа и пренасяне на мостри, ръководството на микробиологични лабораториите да се извършва от лекар с призната специалност, съответна на профила на лабораторията, а специалистите, работещи в тях да имат съответната квалификация.
* Технически мерки – осигуряване на защитни мерки за минимизиране на риска от инфекции от съответното ниво на защита. (прил.№ 4 от Наредба № 4 от 14.10.2002).
* Осигуряване на работещите с подходящи ЛПС – облекло, ръкавици, дихателни маски.
* Означаване на съответните места със знак за биопасност.

**6.4. При работа с експериментални животни, с цел да се предотвратят ухапвания:**

**Превантивни мерки:**

* Да не дразнят животните преди експеримент.
* Да провеждат експеримент само под контрола на асистент.
* Да спазват правилата за имобилизиране на животното.

**6.5. В случай на възникване на пожар да се вземат веднага мерки за потушаването му:**

* Да се отстранят всички летливи и лесно запалими вещества.
* Да се изключи електрическото захранване.
* Да се затворят прозорците и да се използва пожарогасител.
* В краен случай горящите предмети да се покрият с влажни дрехи.

**6.6. При работа с бутилка със сгъстени газове (карбожен), бутилката трябва:**

* Да се пази строго от пряка слънчева светлина, нагряване, сътресение или удар.
* Да е прикрепена със специални устройства към подвижна количика и да се пренася само с количката.

**7. ЗАПИСИ**

Не

**8. ПРИЛОЖЕНИЯ**

Не

**9. ИСТОРИЯ НА ДОКУМЕНТА – Изменения и Прегледи**

**9.1. Изменения**

|  |  |  |  |  |  |  |
| --- | --- | --- | --- | --- | --- | --- |
| Издание № | Дата | Изменена секция (параграф, точка) | Описание на изменението | Предложил  фамилия / подпис | Проверил  фамилия / подпис | Утвърдил  фамилия / подпис |
|  |  |  |  |  |  |  |
|  |  |  |  |  |  |  |

**9.2. Прегледи**

|  |  |  |  |  |
| --- | --- | --- | --- | --- |
| Дата на прегледа | Резултати от прегледа | Прегледали: | Следващ преглед - дата | Утвърдил |
|  |  |  |  |  |
|  |  |  |  |  |